OzLabs/hebrew-wiki-articles huggingface dataset:
ג'רמי אוסמוס

ג'רמי אוסמוס (באנגלית: Jeremy Ausmus; נולד ב-22 בספטמבר 1979) הוא שחקן פוקר אמריקאי אשר זכה בשישה צמידי אליפות העולם בפוקר.

==ביוגרפיה==
אוסמוס בעל תואר ראשון בכלכלה מאוניברסיטת המדינה של קולורדו. הוא עבר לגור בלאס וגאס ב-2006. אוסמוס החל לשחק באליפות העולם בפוקר לראשונה ב-2010. ב-2012 הגיע לשולחן הגמר של האירוע המרכזי, בו סיים במקום החמישי וזכה בפרס של כ-2.2 מיליון דולר. שנה לאחר מכן זכה בצמיד אליפות העולם בפוקר הראשון שלו כאשר ניצח בטורניר אומהה הולדם שהתקיים כחלק מהסבב האירופאי בצרפת.

במהלך השנים שלאחר מכן הגיע קרוב לזכייה נוספת, כאשר סיים במקומות השני והשלישי מספר פעמים, עד שב-2021 ניצח את טורניר ההתרמה לצוותי הרפואה המטפלים ב-COVID-19 וכחודשיים לאחר מכן בטורניר ה-High Roller אומהה עם סך כניסה של 50 אלף דולר, בו זכה בפרס של כ-1.2 מיליון דולר לאחר שגבר על פיל הלמות ודניאל נגראנו אשר נשארו איתו אחרונים בטורניר. שנה לאחר מכן שחזר את הישג הזכייה בשני צמידים בשנה אחת, כאשר ניצח בטורניר ה-Limit טקסס הולדם ובטורניר טקסס הולדם באינטרנט. ב-2023 זכה בצמיד השישי שלו, כאשר ניצח בטורניר ה-High Roller באינטרנט וזכה בפרס של כ-360 אלף דולר.

נכון ליוני 2024, אוסמוס זכה בסך של כ-17.5 מיליון דולר מטורנירי פוקר, כשמתוכם כ-7.9 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2013
| dir="ltr" | €1,650 Pot-Limit Omaha (Europe)
| €70,324
|-
| 2021
| dir="ltr" | $1,000 Covid-19 Relief No-Limit Hold'em Charity Event
| $48,687
|-
| 2021
| dir="ltr" | $50,000 HIGH ROLLER Pot-Limit Omaha
| $1,188,918
|-
| 2022
| dir="ltr" | $3,000 6-Handed Limit Hold’em
| $142,147
|-
| 2022
| dir="ltr" | $365 No-Limit Hold'em (Online)
| $51,807
|-
| 2023
| dir="ltr" | $3,200 No-Limit Hold'em High Roller (Online)
| $360,036
|}

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי טבעת סבב אליפות העולם בפוקר
קטגוריה:אמריקאים שנולדו ב-1979
סיפורי כתם שמש

סיפורי כתם שמש (באנגלית: Miss Spider's Sunny Patch Friends - חברי הסאני פאץ' של גברת עכביש) היא סדרת טלוויזיה קנדית-בריטית-אמריקאית בהנפשה ממוחשבת לילדים שנוצרה בידי חברות האנימציה Nelvana, AbsoluteDigital Pictures ו-Callaway Arts & Entertainment. בקנדה הסדרה שודרה ב-CBS, בארצות הברית הסדרה שודרה בערוץ ניק ג'וניור בשנת 2004, ובישראל בעברית בשנת 2007 בערוץ הופ!. הסדרה בת 3 עונות ו-44 פרקים באורך 23 דקות כלומר שני פרקים.

בהשראת הסדרה יצא סרט שגם דובב לעברית בשם <nowiki></nowiki>סיפורי כתם שמש: של מי הביצה הזאת?<nowiki></nowiki>.

שיר הפתיחה בדיבוב העברי בוצע על ידי מאיה ממן.

== עלילה ==
פלורה היא עכבישה צהובה. בכל פרק היא, ילדיה וחבריה עוברים הרפתקה.

== דמויות ==
* פלורה (Miss Spider): עכבישה צהובה, הדמות המרכזית בתוכנית.
* מיקי (Squirt): עכביש ירוק, אוהב לגלוש באינטרנט.
* מישקה (Holley): עכבישה כתומה, בעלה של פלורה, מנגנת בגיטרה.
* בייגל (Spinner): עכביש צהוב, ממושקף וחכם.
* דרגון (Dragon): זכר שפירית סגול, חולם להצטרף לקבוצת השפריות המעופפות.
* שימר (Shimmer): חיפושית ורודה, אוהבת ללכת לאחו כדי לשתות צוף מפרחים.

ישנן עוד דמויות בתוכנית.

== מדבבים ==
הדיבוב העברי הופק על ידי ענבר שטגר עזרא ובוים על ידי אורלי קטן.
{| class="wikitable"
!שם הדמות
!מדבב\ת באנגלית
!מדבב\ת בעברית
|-
|פלורה
|קרולי לרסון
|חגית דסברג
|-
|מיקי
|סקוט בודן
|ינון כהן
|-
|מישקה
|רוברט נורמן סמית
|דור צויגנבום
|-
|דרגון
|מיטשל אייזנר
|תובל שפיר
|-
|שימר
|רבקה ברנר
|שירה נאור
|-
|בייגל
|אוסטין די יוליו
|מאי יעקובסון
|}

==קישורים חיצוניים==

* 

קטגוריה:סדרות טלוויזיה לילדים
קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:ניק ג'וניור: תוכניות וסדרות
קטגוריה:סדרות ערוץ הופ!
ויליאם ארנולד אחר

ויליאם ארנולד אֶחֶר (בהולנדית: William Arnold Egger 24 בפברואר 1900 - 2 במרץ 1989) היה חבר ולוחם בתנועת ההתנגדות ההולנדית ממוצא סורינמי בהולנד במהלך מלחמת העולם השנייה.

אחר, יליד פרמריבו, היה נכדה של שפחה. הוא עבר להולנד כדי ללמוד שם. הוא התחתן עם אנגלינה יאס, יהודייה הולנדית מאמסטרדם.<ref name="jta"></ref> לאחר סיום הלימודים הם חזרו לסורינאם, אולם בשנת 1935, בגלל המצב הכלכלי, החליטו בני הזוג לחזור להולנד, והתיישבו בהאג. <ref></ref>

במהלך מלחמת העולם השנייה נעצר אביה של אנגלינה.<ref name="yad"></ref> בני הזוג אחר החביאו 12 יהודים במרתף הבית. לא ידוע מי בגד בבני הזוג ומסר אותם לשלטונות הנאציים. הם נשלחו תחילה לכלא בסכוונינגן, ומשם נשלחו למחנות הריכוז אמרספורט ופוכט.<ref name="yad" /> בני הזוג שרדו, אך היהודים שהסתירו נרצחו. בשנת 2014 קיבל אחר לאחר מותו את אות חסיד אומות העולם מיד ושם.<ref name="jta" />

== הערות שוליים ==

קטגוריה:הולנדים חסידי אומות העולם
קטגוריה:חברי המחתרת ההולנדית
קטגוריה:הולנדים ממוצא סורינאמי
קטגוריה:מצילים בשואה: הולנד
קטגוריה:הולנדים שנולדו ב-1900
קטגוריה:הולנדים שנפטרו ב-1989
JyellowL

ז'ין-לוק אדנרלה איברהים קוקו אודו (באנגלית: Jean-Luc Adenrele Ibrahim Koko Uddoh; נולד בשנת 1998), ידוע בשם הבמה שלו, JyellowL,<ref></ref> הוא זמר וראפר ניגרי-אירי.<ref></ref>

== שנותיו הראשונות ==
אודו נולד בניגריה למשפחה ממוצא ניגרי ואפרו-ג'מייקני. הוא גר עם אביו בעיר בנין סיטי. בגיל 14 עברו השניים להתגורר עם האם בבלנצ'רדסטאון שבאירלנד. הוא למד בקולג' המקומי. מאוחר יותר החל ללמוד תואר בפוליטיקה באוניברסיטת קולג' דבלין.<ref></ref>

אודו גר בניוברידג' שבמחוז קילדר. הוא היה מעורב בארגון ההפגנות האיריות של Black Lives Matter.<ref></ref>

== קריירה ==
בשנת 2016 החל JyellowL להופיע במועדוני לילה ברחבי אירלנד.<ref></ref> ב-2017 הוציא את אלבום הבכורה שלו, Bulletproof. בשנת 2018 הופיע בפסטיבל לונגיטיוד. במהלך הנאום שלו חשף כי פלה קוטי, דמיאן מארלי, אריקה באדו וטופאק שאקור השפיעו עליו רבות כילד.<ref></ref> בשנת 2020 הוציא את אלבום האולפן השני שלו, <ref></ref>

בינואר 2024 נחשף כי JyellowL עתיד להשתתף בקדם האירי לאירוויזיון 2024 עם השיר "Judas". התחרות אורגנה על ידי תאגיד השידור האירי, RTÉ, ושירו הגיע בערב הגמר למקום החמישי.<ref></ref>

== דיסקוגרפיה ==
=== אלבומי אולפן ===
* 2017: Bulletproof
* 2020: 

=== מיני-אלבומים ===
* 2018: Me n Me Too
* 2021: Love & Light
* 2023: Shades of Yellow

== קישורים חיצוניים ==

== הערות שוליים ==

קטגוריה:ראפרים ניגרים
קטגוריה:זמרים אירים
קטגוריה:אירים שנולדו ב-1998
קטגוריה:ניגרים שנולדו ב-1998
שיטיפיקציה

Cory Doctorow, שטבע את המונח enshittification בשנת 2022]]
שיטיפיקציה (באנגלית: Enshittification) הוא מונח שטבע הסופר והבלוגר קורי דוקטורוב בנובמבר 2022 כדי לתאר דפוס מכוון של ירידה באיכות בשירותים ומוצרים מקוונים כמו אמזון, פייסבוק, חיפוש גוגל, טוויטר, בנדקאמפ, Reddit, Uber ו-Unity. אגודת הדיאלקט האמריקאית בחרה במונח בתור מילת השנה שלה לשנת 2023. דוקטורוב השתמש גם במונח ריקבון פלטפורמה כדי לתאר את אותו התהליך.
DEF CON 31, 2023]]
המונח שיטיפיקציה נטבע על ידי דוקטורוב בפוסט בבלוג שלו מנובמבר 2022 שפורסם מחדש באתר Locus בינואר 2023. הוא הרחיב עוד על הרעיון בפוסט אחר בבלוג<ref></ref>, אשר פורסם מחדש במהדורת ינואר 2023 של Wired:

במאמר משנת 2024 דוקטורוב הרחיב באתר ft.com את המונח ל-"enshittocene" כדי לכלול את הרעיון ששיטיפיקציה מגיעה לכל דבר".<ref name="enshittocene"></ref>

לפי דוקטורוב, פלטפורמות חדשות מציעות מוצרים ושירותים שימושיים בהפסד כדרך להביא אליהן משתמשים חדשים. ברגע שהמשתמשים ״נעולים״ בפלטפורמה זו מתחילה להציע לספקים גישה לקהל המשתמשים שלה בהפסד וברגע שגם הספקים ״נעולים״ בפלטפורמה, הפלטפורמה מעבירה את העודפים לבעלי המניות.<ref name="DataParadoxes"></ref> מאותו רגע בו הפלטפורמה ״נעלה״ את המשתמשים והספקים כאחד בשירותיה והיא מתמקדת עקרונית בהגדלת הרווחים של בעלי המניות, לא נותר לה אף תמריץ לשמור על איכות. פלטפורמות מבוססות שפועלות כמתווכים יכולות לפעול גם כמונופול על שירותים וגם כמונופסון על לקוחות, שכן עלויות מעבר גבוהות מונעות משתיהן לעזוב גם כאשר טכנית קיימות חלופות<ref></ref>. דוקטורוב תיאר את תהליך השיטיפיקציה המתרחש באמצעות "התפתלות״: התאמה מתמדת של הגדרות המערכת בחיפוש אחר שיפורים שוליים ברווחים, ללא התחשבות בשום מטרה אחרת<ref></ref>. ניתן לראות בשיטיפיקציה סוג של מניפולציה של השוק להגדלת רווחים מבלי ליצור ערך.

== הערות שוליים ==

קטגוריה:מונופול
קטגוריה:מחאה אנטי תאגידית
ברזיות בנסון

שמאל
ברזיות בנסון (באנגלית: Benson Bubblers) הן מזרקות שתייה איקוניות מארד, הקרויות על שמו של איש העסקים והנדבן סיימון בנסון (1852–1942), הממוקמות ברובן בעיר פורטלנד במדינת אורגון שבארצות הברית. בשנת 1912 תרם בנסון 10,000 דולר לרכישה והתקנה של 20 ברזיות; מתכנן הברזיות היה האדריכל המקומי א. א. דויל . הן נחשבות חלק מן המורשת העירונית.

לתרומת הברזיות על ידי בנסון היו שתי סיבות: האחת, תקוותו שהן יביאו להפחתת צריכת המשקאות האלכוהוליים בעיר בהפסקות הצהריים; השנייה הייתה שהוא הבחין בצורך בהן כשראה ילדה בוכה בשל חוסר יכולתה למצוא מים לשתייה.

בשנת 1958 שופצו הברזיות. בשנות ה-70 ביקשה משפחת בנסון להתקין את הברזיות רק במרכז פורטלנד "כדי שלא להפחית מהייחודיות שלהן". ברזיות נוספות המשכפלות את הסגנון המקורי של בנסון נוצקו והותקנו במהלך השנים.

על פי משרד שירותי המים של פורטלנד, ניתן למצוא בעיר 52 ברזיות בנסון "אמיתיות", שבכל אחת מהן ארבע קערות שתייה. שני מתקנים מעין אלו קיימים מחוץ לפורטלנד. בשנת 1965 העניקה עיריית פורטלנד מתקן אחד במתנה לעיר התאומה של פורטלנד, סאפורו שביפן. המתקן השני השני הוצב במוזיאון מריהיל לאמנות ליד מריהיל, וושינגטון, על פי בקשה מיוחדת של סם היל, חבר של סיימון בנסון. בפורטלנד אפשר למצוא 74 מתקנים נוספים שבכל אחד מהם מותקנת קערה בודדת.

ביחד מספקות הברזיות קרוב ל-100,000 גלונים של מי שתייה ביום בכל ימות השנה, למעט במהלך תקופות של מזג אוויר קר במיוחד. לעיתים, בתקופות של בצורת קיצית ממושכת, השביתה העירייה את אספקת המים אליהן לפרק זמן מסוים, הן כדי לחסוך במים והן כדי לעודד אזרחים לחסוך בזמנים שכאלה.

==קישורים חיצוניים==

* [https://www.oregonencyclopedia.org/articles/benson_bubblers/ ברזיות בנסון], באתר אנציקלופדיית אורגון

קטגוריה:ארצות הברית: אספקת מים
קטגוריה:ריהוט רחוב
קטגוריה:פורטלנד
אריקה-קודי

אריקה-קודי קנדי-סמית (באנגלית: Erica-Cody Kennedy-Smith; נולדה ב-27 ביולי 1996), ידועה בשמה הפרטי אריקה-קודי, היא זמרת R&B עכשווי וכותבת שירים אירית.

== שנותיה הראשונות ==
סמית' נולדה בבית החולים רוטונדה שבדבלין, וגדלה בעיירה בבלדוייל. אמה היא אירית, ואילו אביה נולד למשפחה אפרו-אמריקאי מקרוליינה הדרומית.<ref name="Lindsay"></ref> כילדה קיוותה לפתח קריירה כשחקנית כדורסל. אולם בגיל 18 קרעה את הרצועה הצולבת הקדמית, ובהוראת רופא הפסיקה את אימוניה. סמית' הייתה חברה בתנועת צופי אירלנד.<ref name="Bruton"></ref><ref></ref><ref></ref>

== קריירה ==
במהלך לימודיה בבית הספר בילי ברי סטייג' ערכה את הופעתה הראשונה כחימום לויזקיד. באפריל 2019 הוציאה את המיני-אלבום הראשון שלה, Leoness. סגנונה המוזיקלי תואר כדומה לזה של TLC ואליה.<ref></ref><ref name="Van Nguyen"></ref><ref></ref> היא הייתה אחת האמנים שהופיעו בפגישות הנעילה של Hot Press באפריל 2020. <ref></ref>

בשנת 2020 השתתפה בהפגנות Black Lives Matter, וסיפרה בפומבי על החוויות הגזעניות שחוותה במהלך חייה.<ref></ref><ref></ref><ref></ref><ref></ref> מאוחר יותר נבחרה להופיע במדור המיוחד של Women to Watch in 2020.<ref></ref>

בשנת 2021 ערכה הופעת קמע בסדרה גורל: סאגת ווינX מבית היוצר של נטפליקס.<ref></ref> בשנת 2022 הופיעה בעונה החמישית של הגרסה האירית ל-Dancing with the Stars.<ref></ref> הרקדן המקצועי שליווה אותה היה דניס סמסון, ויחד הם הגיעו למקום השני.<ref></ref>

בינואר 2024 נחשף כי אריקה-קודי עתידה להשתתף בקדם האירי לאירוויזיון 2024 עם השיר "Love Me Like I Do". התחרות אורגנה על ידי תאגיד השידור האירי, RTÉ, ושירה הגיע בערב הגמר למקום הרביעי.<ref></ref>

== דיסקוגרפיה ==
=== מיני-אלבומים ===
{| class="wikitable plainrowheaders" border="1" style="text-align:center;"
! שם
! פרטים
|-
! scope="row" | Leoness
|
* יצא לאור: אפריל 2019
* חברת תקליטים: ECM
|-
! scope="row" | Love & Light
|
* יצא לאור: אוקטובר 2021
* חברת תקליטים: ECM
|}

== קישורים חיצוניים ==

== הערות שוליים ==

קטגוריה:זמרות איריות
קטגוריה:ילידות 1996
קרר R-410A

קרר R-410A, היא תערובת זיאוטרופית אך כמעט אזיאוטרופית של דיפלואורומתאן (CH <sub>2F</sub> <sub>32</sub> ) ו-R-32. ופנטפלואורואתאן (CHF <sub>2</sub> CF <sub>3</sub>, הנקרא R-125) המשמש כקרר במערכות קירור משנת 1991 וקרר עיקרי במערכות מיזוג אוויר ביתי משנת 2010

ב-27 בדצמבר 2020, הקונגרס של ארצות הברית העביר את חוק החדשנות והייצור האמריקאי (AIM), המנחה את הסוכנות להגנת הסביבה (ארצות הברית) לבצע הפחתה מדורגת של ייצור וצריכת ה'פחמימנים הידרופלואוריים' (HFCs). <ref></ref> להם יש גבוה, שתורם לשינויי אקלים . חוק AIM מחייב הפחתה של ייצור וצריכה של גזי HFC בשיעור של-85% בין השנים 2022 ל- 2036. <ref></ref> קרר ה-R-410A יוגבל על ידי חוק זה מכיוון שהוא מכיל את HFC R-125. גזי קירור אחרים (כמו R-32 ו־R-454B ) <ref></ref> יחליפו את הקרר R-410A לרוב השימושים, כפי שקרר R-410A החליף את הקררים הקודמים

== היסטוריה ==
R-410A הומצא ונרשם כפטנט על ידי חברת Allied Signal (כיום Honeywell ) בשנת 1991. יצרנים אחרים ברחבי העולם קיבלו רישיון לייצר ולמכור את R-410A, אך Honeywell ממשיכה להיות המובילה בקיבולת ובמכירות. שימוש בקרר R-410A נכנס בהצלחה במגזר מיזוג האוויר על ידי מאמץ משולב של החברות Carrier Corporation, Emerson Climate Technologie, Inc., Copeland Scroll Compressors, ו־Allied Signal .

חברת קרייר הייתה החברה הראשונה שהציגה יחידת מיזוג מגורים מבוססת R-410A לשוק בשנת 1996 ומחזיקה בסימן המסחרי "פורון". <ref></ref>

== מעבר מקרר -R-22 לקרר-R-410A ==
R-410A החליף את R-22 כקרר המועדף לשימוש במזגנים למגורים ומסחריים ביפן, אירופה וארצות הברית.<ref name="autogenerated1"></ref>
קרר ה-R-410A פועל בלחצים גבוהים יותר מחומרי קירור אחרים ולכן חלקי המערכת שלו שונים. יצרני הציוד מודעים לשינויים הללו ודורשים הסמכה של אנשי מקצוע המתקינים מערכות R-410A. בנוסף, נוצרה קואליציית הבטיחות של AC&R כדי לסייע בהדרכת אנשי מקצוע לגבי מערכות R-410A.

=== הוצאה משימוש של גז ה - R-22 ===
בהתאם לתנאים ולהסכמה שהושגו בפרוטוקול מונטריאול (פרוטוקול מונטריאול על חומרים המדלדלים את שכבת האוזון), הסוכנות להגנת הסביבה של ארצות הברית הסמיכה את הייצור או היבוא של קרר R-22 יחד עם פחמימנים אחרים של הידרוכלורופלואורים (HCFCs) בארצות הברית. באיחוד האירופי ובארצות הברית, לא ניתן להשתמש בקרר -R-22 לייצור מיזוג אוויר חדש או יחידות דומות החל מ-1 בינואר 2010. בחלקים אחרים של העולם, תאריך ההפסקה משתנה ממדינה למדינה. כל מזגני החלונות והמיני מפוצלים שיוצרו לאחרונה בארצות הברית מגיעים עם R-410A. <ref></ref> מאז 1 בינואר 2020, הייצור והיבוא של R-22 נאסר בארצות הברית; המקורות הזמינים היחידים של R-22 כוללים את זה שנאגר או אוחזר מהתקנים קיימים. השימוש ב-R-410A התרחב ברחבי העולם במהירות והחליף את קרר ה־R-22

== הערות שוליים ==
CCCC

China Communications Construction Company ובקיצור CCCC היא חברה שכשני שלישים ממנה בבעלות ממשלתית סינית, הנסחרת באופן ציבורי בבורסה, העוסקת בבנייה ובהנדסה ברחבי העולם. לחברה יותר מ-60 חברות בנות, ובה מועסקים יותר מ-213 אלף עובדים.<ref name=":0"></ref><ref></ref> החברה פעילה ביותר מ-700 מיזמי בנייה ביותר מ-100 מדינות בסכום כולל של יותר מ-100 מיליארד יותר. ב-2016 נכללה במדד 500 החברות הגדולות של פורצ'ן.

החברה נבחרה במכרזים שונים במסגרת יוזמת החגורה והדרך.
==היסטוריה==
החברה נוסדה באופן רשמי ב-2005 מאיחוד של China Road and Bridge Corporation ו-China Harbour Engineering Company, שעוסקות בתשתיות תחבורה ובתשתיות ימיות, בהתאמה. החל מ-2006 נסחרת החברה בבורסה לניירות ערך בהונג קונג, ומ-2012 גם בבורסה לניירות ערך בשאנגחאי.

החל מ-2014 מחזיקה החברה בבעלות על החברה האוסטרלית קבוצת ג'ון הולנד.

החברה פעילה בין היתר בחיפושי משאבים בים סין הדרומי, בבניית כבישים מהירים בשינג'יאנג, בבניית תשתיות לוגיסטיות בנמל גוואדאר.

באוגוסט 2020 מחלקת המסחר של ארצות הברית הציבה כמה מהחברות הבנות של CCCC ברשימת ישויות (Entity List) שעליהן חלות מגבלות מסחר בשל פעולות בנייה בים סין הדרומי. באותו החודש פרסמה מחלקת ההגנה של ארצות הברית רשימה של "חברות צבאיות סיניות קומוניסטיות" שפועלות בארצות הברית ובהן נכללה גם CCCC.<ref></ref>

ממשלת קנדה מנעה את השתלטות החברה על אקון (Aecon) בסכום של 1.2 מיליארד דולר בגלל "חששות ביטחוניים".

החברה פעילה בבניית קו רכבת בין איראן לארמניה בעלות של כ־3.5 מיליארד דולר ובאורך של יותר מ־300 ק"מ.

בשנת 2012 החברה הוזכרה כמועמדת להקמת מסילת הרכבת לאילת.

ב-2017 החלה בהקמת גשר רביעי בתעלת פנמה בסכום של 1.4 מיליארד דולר.<ref name=":0" />

בין השנים 2009 ל-2017 מנע הבנק העולמי מהחברה להשתתף במכרזים שלו בשל טענות לפגיעה בזכויות עובדים, לשחיתות ולפגיעה בסביבה.<ref name=":0" />

== חברות בנות ==
=== צ'יינה הארבור ===
אחת החברות הבנות של CCCC, צ'יינה הארבור פעילה בתחום התשתיות. ב-2020 דורגה במקום 78 בדירוג החברות של כתב העת פורצ'ן.

החברה נבחרה ב-2014 במכרז להקמת נמל הדרום.

החברה הייתה אחראית על בניית מסוף לווייני בארגנטינה המופעל על ידי הצבא הסיני.

החברה מחזיקה בנציגות גדולה בטהראן ומספקת שירותי ייעוץ לגופים איראניים.

בפברואר 2024 נפסלה החברה במכרז להקמת נמל תזקיקים במפרץ חיפה מטעמי ביטחון לאומי.
=== CCCI ===
אחת מחברות הבת של CCCC היא CCCI. החברה התעניינה ברכישת חברת הנדסת התפלה (IDE) בסכום של 650 מיליון דולר שלא מומשה.

=== CCCC Dredging ===
החברה הייתה מעורבת בבניית איים מלאכותיים בים סין הדרומי.

==קישורים חיצוניים==
* 

== הערות שוליים ==

קטגוריה:חברות בבעלות ממשלת סין
גאורגי פרידלנדר

גאורגי פרידלנדר (ברוסית: Георгий Михайлович Фридлендер; 9 בפברואר 1915, קייב - 25 בדצמבר 1995, סנקט פטרבורג) היה חוקר ספרות סובייטי-רוסי ממוצא יהודי. הוא מתמחה בספרות רוסית של המאה ה-19.

==קורות חיים==
גאורגי פרידלנדרן נולד בשנת 1915 בקייב (אז בתחומי האימפריה הרוסית, כיום באוקראינה) למשפחה בעלת שורשים יהודים שהתנצרה. בשנת 1925 המשפחה עברה ללנינגרד בה הוא סיים לימודי בית ספר. בשנת 1937 פרידלנדר סיים לימודי פילולוגיה באוניברסיטת סנקט פטרבורג.

פרידלנדר החל להתפרסם עוד בשנת 1936. הוא ידע גרמנית ברמת שפת אם והשתתף בהכנת חומר לכרך מס' 2 של מיכאיל ליפשיץ "מרקס ואנגלס על אמנות". הוא התחיל לעבוד על תואר שלישי אך נאלץ להפסיק את הכנת התואר בגלל אירועי מלחמת העולם השנייה.

בשנת 1942 כמו מספר רב של אזרחי ברית המועצות בעלי שורשים גרמנים הוא נשפט ל-4 שנות עבודת כפייה במחנות גולאג. אמו הצליח להוכיח שלמשפחה קיימים שורשים יהודים ובעזרת מדענים שמכירים אותו הוא השתחרר.

בשנת 1947 פרידלנדר סיים עבודת תואר שלישי והחל ללמד באוניברסיטה לשפות. בתקופת המאבק נגד קוסמופוליטיות בגלל מוצאו יהודי הוא פוטר. בשנת 1955 פרידלנדר החל לעבוד במכון לחקר ספרות של אקדמיה למדעים של ברית המועצות.

בשנת 1962 פרידלנדר סיים עבודת פוסט-דוקטורט.

בשנות ה-60 של המאה ה-20 פרידלנדר החל הכנת הוצאה לאור של אוסף יצירות של פיודור דוסטויבסקי ב-30 כרכים. הכרך האחרון יצאה לאור בשנת 1990.

בשנת 1983 לפרידלנדר הוענק פרס ברית המועצות.

פרידלנדר התקבל לאקדמיה למדעים של ברית המועצות בשנת 1990.

==קישורים חיצוניים==
* [http://feb-web.ru/feb/izvest/1996/03/963-094.htm ביוגרפיה] 

קטגוריה:חוקרי ספרות רוסים
קטגוריה:חוקרי ספרות יהודים
קטגוריה:אסירי גולאג
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:ילידי 1915
קטגוריה:נפטרים ב-1995
לסלי מילר

לסלי אנדרו מילר (באנגלית: Leslie Andrew Miller; ) היה פוליטיקאי אמריקאי מוויומינג, איש המפלגה הדמוקרטית, שכיהן כמושל ויומינג ה-17 בשנים 1933–1939.
==ראשית חייו==
לסלי מילר נולד בג'נקשן סיטי שבקנזס. ב-1892 הוא עבר עם משפחתו לוויומינג. בשנים 1918–1919 הוא שירת בחיל הנחתים של ארצות הברית.
==קריירה פוליטית==
לאחר שירותו הצבאי נכנס מילר לפוליטיקה ונבחר לבית הנבחרים של ויומינג. ב-1932 הוא נבחר כמושל ויומינג. ב-1934 הוא נבחר לתקופת כהונה שנייה. הוא כיהן בתפקיד מינואר 1933 ועד ינואר 1939. ב-1938 הוא ניסה להיבחר שוב כמושל, אך נוצח על ידי נלס סמית'.

במהלך כהונתו כמושל, הוחלפה שיטת ההוצאה להורג בוויומינג מתליה לתא גזים. באותה תקופה הונהג גם מס מכירות, ונדחתה הצעה להפוך הימורים לחוקיים. מילר נקט בעמדה שנויה במחלוקת, הפוליטיקאי היחידי שעשה כן, בעד הרחבת הפארק הלאומי גרנד טיטון.

לאחר תום כהונתו כמושל, שימש מילר כחבר במועצת הייצור המלחמתית, וכן בסנאט של ויומינג.
==מותו==
לסלי מילר נפטר בשאיין ב-29 בספטמבר 1970. הוא נטמן בבית הקברות בית אל שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1776/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1777.
</div>

==קישורים חיצוניים==
* [https://www.nga.org/governor/leslie-a-miller/ לסלי מילר] באתר אגודת המושלים הלאומית 
* [https://politicalgraveyard.com/bio/miller6.html#353.63.09 לסלי מילר] באתר The Political Graveyard 
* 

קטגוריה:מושלי ויומינג
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של ויומינג
קטגוריה:אמריקאים שנולדו ב-1886
קטגוריה:אמריקאים שנפטרו ב-1970
נלס סמית'

נלס הנסן סמית (באנגלית: Nels Hansen Smith; ) היה פוליטיקאי אמריקאי מווימינג, איש המפלגה הרפובליקנית, שכיהן כמושל ויומינג ה-18 בשנים 1939–1943.
==ראשית חייו==
נלס סמית' נולד בעיירה גייוויל שבטריטוריית דקוטה למרגרט (לבית לרסן) ופיטר סמית', שניהם מהגרים דנים. ב-1907 עבר סמית' לוויומינג, שם הוא התגורר במחוז קרוק.
==קריירה פוליטית==
בשנים 1919–1920 כיהן סמית' כחבר בבית הנבחרים של ויומינג. ב-1938 הוא נבחר כמושל ויומינג לאחר שהביס את המושל המכהן לסלי מילר.

ב-1942, כאשר עלתה הצעה שיפנים-אמריקאים יועברו לוויומינג, אמר סמית' למנהל רשות העברת האוכלוסין במלחמה , מילטון ס. אייזנהאואר, "אם תביא את היפנים למדינתי, הם ייתלו על כל עץ".

בבחירות של 1942 נוצח סמית' על ידי מועמד המפלגה הדמוקרטית לסטר האנט.
==שנותיו האחרונות==
באותה שנה בה סיים את כהונתו כמושל, רכשו סמית' ושני שותפים חווה במחוז קרוק מתוך רכושו של מוזס אננברג. כיום החווה רשומה במרשם הלאומי של מקומות היסטוריים.

ב-1952, נעלמה נכדתו של סמית', קוני סמית' בת ה-10, כאשר שהתה במחנה קיץ בלייקוויל שבקונטיקט. סמית ובנו, אביה של קוני, קיבצו כל פרט מידע אפשרי כדי לאתר אותה, אך היא מעולם לא נמצאה.

נלס סמית' נפטר בעיר ספרפיש שבדקוטה הדרומית ב-5 ביולי 1976. הוא נטמן בבית הקברות גרין מאונטיין שבהורטון, ויומינג.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1776/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1777-1778.
</div>

==קישורים חיצוניים==
* [https://www.nga.org/governor/nels-h-smith/ נלס סמית'] באתר אגודת המושלים הלאומית 
* [https://politicalgraveyard.com/bio/smith6.html#475.23.04 נלס סמית'] באתר The Political Graveyard 
* 

==הערות שוליים==

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של ויומינג
קטגוריה:אמריקאים ממוצא דני
קטגוריה:אמריקאים שנולדו ב-1884
קטגוריה:אמריקאים שנפטרו ב-1976
Boys of Faith

Boys of Faith (בעברית: נערים של אמונה) הוא המיני-אלבום השלישי של הזמר-יוצר האמריקאי זאק בריאן. הוא יצא ב-22 בספטמבר 2023, תחת הוצאת החברות בלטינג ברונקו ווורנר רקורדס, חודש לאחר צאת אלבומו הרביעי, Zach Bryan. הפרויקט כולל שיתופי פעולה עם בון איבר ונואה קאהן.

== רקע והרכב ==
ב-17 בספטמבר 2023, שבועות לאחר צאת אלבום האולפן הרביעי שלו, בריאן שיתף קליפים של שירים שהקליט עם בון איבר ונואה קאהן.<ref></ref><ref></ref> לצורך תהליך ההקלטה, בריאן "נעל" את עצמו באולפן למשך שבוע, כתב את עצמו "דרך מחברת" ונפגש עם אנשים שהוא אוהב, לפני שיצא לקמפינג והרגיש "רגוע ומלא תקווה". הוא סגר את ההצהרה בכך שהזכיר את שם המיני-אלבום "them boys of faith".<ref name="rs"></ref> הפרויקט שוב נכתב והופק על ידי בריאן עצמו.<ref></ref> אסטרטגיית ההוצאה עוקבת אחר דפוס דומה לאלבומים שלו משנת 2022 שלו American Heartbreak ו-Summertime Blues.<ref></ref>

בריאן גייס את בון איבר לשיר הנושא של הפרויקט.<ref name="rs" /><ref></ref> בריאן גילה בעבר הערצה למוזיקה שלהם, כולל קאבר של "Skinny Love" שיצא לאור בשנת 2016. בנובמבר 2022, בריאן הסביר שג'סטין ורנון מבון איבר היה הסיבה שהוא "התחיל לנגן מוזיקה".<ref></ref> השיר "Sarah's Place" הינו שיתוף פעולה בין בריאן לזמר-יוצר הנאשווילי, נואה קאהן.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומים מ-2023
קטגוריה:מיני-אלבומים באנגלית
קטגוריה:אלבומי חברת וורנר רקורדס
החייל שלי

"החייל שלי" הוא שיר בביצוע מיכל ינאי שנכתב עבור פסטיגל 2000, שינאי גם שם שימשה כמנחה שלו, את המילים כתבה מירית שם אור והלחין אותו צביקה פיק, והוא זכה במקום השלישי.

== רקע וכתיבה ==
השיר עוסק באהובה של נערה מתבגרת המתגייס לצה"ל ובגעגועיה אליו, במקורו נכתב אך ורק לפסטיגל, אך לאחר מכן יצא כסינגל לרדיו שהופק על ידי צביקה פיק.

== קישורים חיצוניים ==
[https://shironet.mako.co.il/artist?type=lyrics&lang=1&prfid=2139&wrkid=6927 מילות השיר]

==הערות שוליים==

קטגוריה:שירי 2000
קטגוריה:סינגלים מ-2000
קטגוריה:מיכל ינאי
קטגוריה:שירי פסטיגל
קטגוריה:שירים בעברית
קטגוריה:שירים שנכתבו על ידי מירית שם אור
קטגוריה:שירים שהולחנו על ידי צביקה פיק
קטגוריה:שירים על חיילים
מייקל מוסלי

מייקל יו מוסלי (באנגלית: Michael Hugh Mosley; 22 במרץ 1957 – 5 ביוני 2024) היה עיתונאי, מפיק, מנחה וסופר בריטי, שעבד עבור ה-BBC משנת 1985 ועד מותו. מוסלי הגיש תוכניות טלוויזיה שהתמקדו בנושאי ביולוגיה ורפואה, ונהג להופיע בקביעות בתוכנית "The One Show". מוסלי התמקד בספריו בקידום צום לסירוגין, דיאטות דלות פחמימות, והדיאטה הקטוגנית. מוסלי מת בעת שטייל באי היווני סימי.

== ביוגרפיה ==
מוסלי נולד בקולקטה שבהודו. מגיל שבע למד בפנימייה באנגליה. לאחר שלמד במכללת הייליברי, הוא למד פילוסופיה, פוליטיקה וכלכלה באוניברסיטת אוקספורד, ולאחר מכן עבד במשך שנתיים כבנקאי בלונדון. בהמשך הוא החליט ללמוד רפואה במטרה להיות פסיכיאטר, ולמד בבית הספר לרפואה של Royal Free Hospital בלונדון. עם זאת, לאחר שסיים את הכשרתו ב-1985, הוא בחר שלא לעסוק ברפואה, ובמקום זאת החליט להתמקד בהפקות של תכנים לטלוויזיה.

בשנת 1985 החל לעבוד כעוזר מפיק ב-BBC. לאורך השנים לקח חלק בהפקה של מגוון תוכניות, וביסס את עצמו כאישיות טלוויזיונית בולטת, שהיה מעורב בהפקה של תכנים העוסקים בתחומים מדע ורפואה. היה מעורב בין היתר בהפקת מספר רב של סרטים דוקומנטריים וסדרות טלוויזיה, בהם התוכנית "מי גרם לבריטניה להיות שמנה?" והתוכנית "סמוך עליי, אני רופא".

לאורך השנים כתב מוסלי גם ספרים שונים, אשר עסקו בהרחבה בנושאים בהם עסק בסרטיו התיעודיים. כמה מהספרים הבולטים ביותר שכתב היו:
* "The Fast Diet" (פורסם לראשונה ב-2013) - הספר התמקד בהרחבה ב"דיאטת 5:2" והסבירה את יתרונותיה.
* "The 8-Week Blood Sugar Diet" (פורסם לראשונה ב-2015) - הספר קורא לחתור להפחית את רמות הסוכר בדם ולהתמודד עם מקרים של סוכרת מסוג 2 באמצעות תזונה נכונה.
* "The Clever Guts Diet" (פורסם לראשונה ב-2017) - הספר מתמקד במחקר סביב החשיבות של בריאות המעיים וההשפעה של המעיים על הרווחה הכללית.
* "Fast Asleep: How to Get a Really Good Night’s Rest" (פורסם לראשונה ב-2020) - הספר מספק תובנות ועצות מעשיות לשיפור איכות השינה.

== חיים אישיים ==
מוסלי התחתן עם רופאת המשפחה קלייר ביילי בשנת 1987. מוסלי הכיר את קלייר בעת שלמד בבית הספר לרפואה של Royal Free Hospital בלונדון. לזוג היו ארבעה ילדים.

בסרט תיעודי של ה-BBC משנת 2019, אשר התמקד בשינה, חשף מוסלי שהוא סובל מנדודי שינה כרוניים.

== מותו ==
ב-5 ביוני 2024 נעלם מוסלי, בעת שהיה בחופשה עם אשתו באי היווני סימי.<ref></ref><ref></ref> ביום בו הוא נעלם, בחר מוסלי ללכת מחוף סנט ניקולס לעבר היישוב המרכזי באי שממוקם כ-3.2 קילומטרים משם. החיפושים אחריו נמשכו ארבעה ימים, וב-9 ביוני נמצאה לבסוף גופתו במדרון, אשר נמצא בקרבת אגיה מרינה. לכאורה הוא טעה בדרך, לאחר שהוא יצא מהעיירה פדי. גופתו אותרה כ-90 מטרים ממסעדה וכ-140 מטרים מאזור בו ארבעת ילדיו, שטסו כולם ליוון על מנת לסייע בחיפושים אחריו, התמקדו בחיפושים אחריו. הנתיחה שלאחר המוות קבעה כי בהתבסס על תנוחת הגוף, ובשל היעדר של פציעה קטלנית, מוסלי כנראה מת מסיבות טבעיות בסביבות 16:00 אחר הצהריים ביום בו הוא נעלם.

== קישורים חיצוניים ==

* 

==הערות שוליים==

קטגוריה:אישים שנעלמו ואותרו
קטגוריה:מפיקי טלוויזיה בריטים
קטגוריה:מנחי טלוויזיה בריטים
קטגוריה:בוגרי אוניברסיטת אוקספורד
קטגוריה:בריטים שנולדו ב-1957
קטגוריה:בריטים שנפטרו ב-2024
גוש הזהב

מדינות גוש הזהב הן 7 מדינות שהובלו על ידי צרפת אשר נצמדו לתקן הזהב (מדיניות מוניטרית בה צמוד הכסף המדינתי ביחס קבוע לזהב) במהלך השפל הגדול, בזמן שמדינות רבות אחרות בחרו לנטוש אותו. מדינות הגוש כללו את בלגיה, לוקסמבורג, הולנד, איטליה, פולין ושווייץ.

== היסטוריה ==
פשיטת הרגל של הבנק המסחרי הגדול באוסטריה, הבנק הווינאי Credit-anstalt של משפחת רוטשילד, בשנת 1931 הכתה גלים ברחבי אירופה ומספר מדינות ובהן בריטניה בספטמבר אותה בחרו לנטוש את תקן הזהב. בהמשך אותה השנה מדינות נוספות, כדוגמת דנמרק, נורווגיה, שוודיה פינלנד ויפן נטשו גם הן את התקן.

בועידת לונדון לכלכלה בחרו מדינות גוש הזהב לשמור על שער המרה קבוע של מטבעותיהן, בעת בה 35 מדינות ובהן ארצות הברית ואיטליה כבר נטשו את התקן. בחירה זו הייתה צפויה להביא לתהליך של דפלציה (עלייה בכוח הקנייה של מטבעותיהן) מה שהיה צפוי להטות את מאזן המסחר ולהביא לייבוא אליהן ממדינות אחרות. על מנת שלא להגדיל את הייבוא אליהן, אשר היה מדלדל את עתודות הזהב שלהן, בחרו מדינות אלה להגביל את הייבוא באמצעות מכסים ומכסות שונים אשר יבודדו את כלכלתן מהעולם מחוץ לגוש הזהב.

בעוד שהמשבר המשיך גם לאחר הפיחות בדולר האמריקאי ובפאונד הבריטי, עסקי הייצוא של מדינות הגוש מצאו שקשה להן לשמור על רווחיות וכי עקב הפיחות בשער הדולר נע הון רב לארצות הברית. בלגיה ולוקסמבורג נטשו את הגוש במרץ 1935 ואיפשרו גם הן פיחות של מטבעותיהן, ולבסוף בספטמבר 1936 חתמו ארצות הברית בריטניה וצרפת על ההסכם המשולש משנת 1936 והביאו לפירוק גוש הזהב ונטישת תקן הזהב.

== הערות שוליים ==

קטגוריה:מדיניות מוניטרית
קטגוריה:היסטוריה כלכלית
מרחב אורכים

בטופולוגיה, מרחב מטרי נקרא מרחב אורכים אם אפשר לקרב בו את המרחקים על ידי מסילות. מרחב אורכים נקרא גם מרחב מטרי פנימי (intrinsic). 

מרחב אורכים שבו כל מרחק מתקבל על ידי מסילה נקרא מרחב גאודזי, או מרחב מטרי פנימי בחזקה (strongly intrinsic).

== אפיון פנימי ==

מרחב מטרי (X,d) הוא מרחב אורכים אם ורק אם לכל a,b ולכל <math>\epsilon>0</math> יש מסילה מ-a ל-b שארכה קטן מ-<math>d(a,b)+\epsilon</math>. 

נקודה x המקיימת <math>|d(a,x)-d(x,b)|\leq \epsilon</math> נקראת נקודת <math>\epsilon</math>-אמצע של a,b; ונקודת-אמצע אם <math>d(a,x)=d(x,b)</math>. מרחב מטרי שלם שיש בו נקודת אמצע לכל a,b, הוא גאודזי. מרחב מטרי שלם שיש בו נקודת <math>\epsilon</math>-אמצע לכל <math>\epsilon>0</math> ולכל a,b הוא מרחב אורכים.

משפט Hopf-Rinow קובע כי מרחב אורכים קומפקטי מקומית שלם הוא קומפקטי בחסימות (כלומר, כל קבוצה סגורה וחסומה היא קומפקטית). מרחב אורכים קומפקטי מקומית וקומפקטי בחסימות הוא מרחב גאודזי.

==מרחב האורכים של מרחב מטרי==
בכל מרחב מטרי קשיר מסילתית אפשר להגדיר מטריקת אורכים, בתור האינפימום של אורכי כל המסילות בין הנקודות. המרחב המתקבל הוא מרחב אורכים, שהמרחקים שלו חסומים מלמטה על ידי המטריקה המקורית. בניה זו היא אידמפוטנטית: מטריקת האורכים של מטריקת אורכים שווה לעצמה. 

== ראו גם==
* מרחב גאודזי

==לקריאה נוספת==
<div class="mw-content-ltr">
* A Course in Metric Geometry, Burago, Burago and Ivanov, 2001.
</div>
קטגוריה:מרחבים מטריים
יוסיף פרידליאנדר

יוסיף פרידליאנדר (ברוסית: Иосиф Наумович Фридляндер; 28 בספטמבר 1913, אנדיז'ן - 31 במאי 2009, מוסקבה) היה מדען בתחום הנדסת חומרים סובייטי-רוסי ממוצא יהודי. הוא מתמחה ביצירת סגסוגות לתעשייה.

==קורות חיים==
יוסיף פרידליאנדר נולד בשנת 1913 באנדיז'ן (אז בתחומי האימפריה הרוסית, כיום באוזבקיסטן) למשפחה יהודית. בשנת 1929 הוא סיים לימודי בית ספר והחל עבודה כעיתונאי בעיתון מקומי. בשנים 1930–1931 הוא היה עיתונאי של עיתון "קומסומולסקאיה פראבדה" בדושנבה.

בשנת 1931 פרידליאנדר החל לימודים בהאוניברסיטה הטכנית הממלכתית של מוסקבה ע"ש באומן וסיים את הלימודים בשנת 1937.

בשנת 1937 פרידליאנדר החל לעבוד במכון לחומרים לתעשיית התעופה ועבד בו עד לשנת 2009. בשנת 1943 הוא סיים עבודת תואר שלישי ובשנת 1958 פוסט דוקטורט.

החל משנת 1945 במקביל לעבודה במכון פרידליאנדר החל ללמד במכון לטכנולוגיית תעופה ועבד בו עד לשנת 1986.

פרידליאנדר פיתח סגסוגות אלומינים שנוצלו לבניית מטוסי קרב מתוצרת טופולב, סוחוי ומיג. כמו כן חומרים אלו נוצלו לבניית משגרים, טילים בליסטיים וצנטריפוגות לתעשיית הגרעין.

בשנת 1955 הוא לראשונה יצר סגסוגת על בסיס בריליום. פרידליאנדר פיתח תאוריה להתיישנות סגסוגות שאיפשרה להכין תקנים מתאימים.

פרידליאנדר התקבל לאקדמיה למדעים של ברית המועצות בשנת 1984. בשנת 1949 הוענק לו פרס ברית המועצות ובשנת 1963 פרס לנין. כמו כן הוא קיבל מספר עיטורים על פעילותו.

==קישורים חיצוניים==
* [https://web.archive.org/web/20160405195646/http://viam.ru/sites/default/files/uploads/booklets/pdf/100_let_fridliander.pdf ביוגרפיה] 

קטגוריה:מטלורגים
קטגוריה:מדענים יהודים סובייטים
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:זוכי פרס לנין
קטגוריה:מקבלי עיטור לנין
קטגוריה:מקבלי עיטור ההצטיינות למען המולדת
קטגוריה:מקבלי עיטור אות הכבוד
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:ילידי 1913
קטגוריה:נפטרים ב-2009
דוד פרנק-קמנצקי

דוד פרנק-קמנצקי (ברוסית: Давид Альбертович Франк-Каменецкий; 3 באוגוסט 1910, וילנה - 2 ביוני 1970, מוסקבה) היה פיזיקאי סובייטי ממוצא יהודי. הוא מתמחה בפיזיקה גרעינית

==קורות חיים==
דוד פרנק-קמנצקי נולד בשנת 1910 בוילנה (אז בתחומי האימפריה הרוסית, כיום בליטא) למשפחה יהודית. אביו היה כימאי שבהמשך כיהן כפרופסור באוניברסיטה.

בעקבות אירועי מלחמת העולם הראשונה המשפחה עברה לאירקוטסק בה אביו החל לעבוד באוניברסיטה מקומית. לאחר סיום בית ספר דוד פרנק-קמנצקי למד במכון לכנולוגיה בטומסק. לאחר קבלת תואר הוא החל לעבוד בתעשייה ובמקביל לימד באוניברסיטת אירקוטסק.

בתחילת 1935 פרנק-קמנצקי כתב מכתב לניקולאי סמיונוב בו תיאר מספר בעיות בתרמודינמיקה. כתוצאה מכך הוא הוזמן לעבוד במוסקבה. בשנים 1948–1956 פרנק-קמנצקי עבד בפרויקט בניית פצצה גרעינית סובייטית. על פעילות זו הוענק לו פעמיים פרס ברית המועצות.

בשנת 1957 בהזמנת איגור קורצ'טוב הוא עבר לעבוד במכון קורצ'טוב.

במקביל לעבודה במכון פרנק-קמנצקי עבד במכון לפיזיקה וטכנולוגיה של מוסקבה בה כיהן כפרופסור וראש קתדרה לפיזיקת פלסמה.

פרנק-קמנצקי היה מומחה במספר תחומים של חקר שריפה, פיצוץ, פיזיקת פלסזה ואסטרופיזיקה. ביחד עם יעקב זלדוביץ' הוא פיתח תאוריה התפשטות להבה בתערובת גזים. בנושא זה הם פרסמו מספר ספרים.

פרנק-קמנצקי נפטר בשנת 1970 מהתקף לב.

אחיו ויקטור פרנק-קמנצקי היה מינרלוגיה, פרופסור באוניברסיטת סנקט פטרבורג.

בנו מקסים פרנק-קמנצקי ביולוג, פרופסור באוניברסיטת בוסטון.

==קישורים חיצוניים==
* [https://ufn.ru/ufn70/ufn70_12/Russian/r7012m.pdf ביוגרפיה] 
* [http://garfield.chem.elte.hu/combustion/Frank-Kamenetskii/DAFK.htm ביוגפריה] 

קטגוריה:פיזיקאים יהודים
קטגוריה:מדענים יהודים סובייטים
קטגוריה:זוכי פרס לנין
קטגוריה:מקבלי עיטור הדגל האדום של העמל
קטגוריה:ילידי 1910
קטגוריה:נפטרים ב-1970
מקסים פרנק-קמנצקי

מקסים פרנק-קמנצקי (ברוסית: Максим Давидович Франк-Каменецкий ; נולד ב-7 באוגוסט 1941, ניז'ני נובגורוד) הוא ביופיזיקאי סובייטי-רוסי-אמריקאי ממוצא יהודי. 

==קורות חיים==
מקסים פרנק-קמנצקי נולד בשנת 1941 בניז'ני נובגורוד למשפחה יהודית. אביו היה פיזיקאי דוד פרנק-קמנצקי. הוא למד בבית ספר בעיר סארוב בו אביו עבד על פיתוח פצצה גרעינית.

בשנת 1956 המשפחה עברה למוסקבה. מקסים הצעיר קיבל שיעורים פרטיים מחבריו של אביו יעקב זלדוביץ', איגור תאם, יולי חריטון ועוד.

בסיום בית ספר מקסים פרנק-קמנצקי החל לימודים במכון לפיזיקה וטכנולוגיה של מוסקבה אותו סיים בשנת 1964 עם הסמכה בפיזיקה תאורטית. במהלך הלימודים הוא עבר בחינה של לנדאו בפיזיקה תאורטית.

לאחר הלימודים פרנק-קמנצקי החל התמחות בביופיזיקה בהשפעת מיכאיל וולקנשטיין. עד לשנת 1978 הוא עבד במכון קורצ'טוב. בתקופת עבודתו במכון הוא עשה מספר מחקרים ביחד עם אלכסנדר דיכנה והם הפכו לחברים טובים. בשנת 1967 הוא סיים עבודת תואר שלישי ובשנת 1972 עבודת פוסט-דוקטורט.

בשנת 1979 פרנק-קמנצקי התמנה לפרופסור במכון לפיזיקה וטכנולוגיה של מוסקבה ובאותה שנה החל לעבוד במכון של אקדמיה למדעים של ברית המועצות לגנטיקה מולקולרית.

בשנת 1993 פרנק-קמנצקי עזב את רוסיה והתמנה לפרופסור באוניברסיטת בוסטון.

הוא נשוי לבת של דוד ווסקובויניק ולזוג נולד בן.

מקסים פקנר-קמנצקי מתמחה בחקר מבנה דנא. הוא פרסם מאמרים רבים בתחום. נכון לשת 2024 הוא בעל מדד הירש 70.

בשנת 1983 הוא פרסם ספר על ה-דנא. הספר עבר מספר מהדורות ותורגם לאנגלית.

עוד בשנת 1988 פרנק-קמנצקי ציין שנדרש ארגון מחדש על המדע ברוסיה. לדעתו האקדמיה במדעים אינה מקדם את המחקר ומדענים צעירים.

==קישורים חיצוניים==
* [https://elementy.ru/bookclub/author/5273715/maksim_davidovich_frank_kamenetskiy ביוגרפיה] 
* [https://scholar.google.com/citations?user=KZw1wckAAAAJ&hl=en מאמרים של פרנק-קמנצקי] 
* [https://www.bu.edu/eng/profile/maxim-d-frank-kamenetskii-ph-d/ ביוגרפיה] 

==הערות שוליים==

קטגוריה:ביופיזיקאים יהודים
קטגוריה:ביופיזיקאים אמריקאים
קטגוריה:מדענים יהודים סובייטים
קטגוריה:ילידי 1941
רון גרטנר

רון גרטנר (19 באוגוסט 1969) הוא קצין משטרת ישראל בגמלאות בדרגת ניצב משנה, ויועץ ביטחוני.

== ביוגרפיה ==
גרטנר נולד בתל אביב. שירת בצה"ל בתור קצין מודיעין במערך המבצעים המיוחדים. לאחר שחרורו מצה"ל בשנת 1991, התגייס למשטרת ישראל, היחידה המרכזית בתל אביב. בתפקידו כקצין בילוש במשטרת כפר סבא, נודע גרטנר כאשר ניהל קרב יריות עם שודד בנק חמוש, והצליח להביא לשחרורו של שוטר שהוחזק כבן ערובה.<ref name=":0"></ref>

בשנת 2004 התמנה למפקד משטרת נתניה, וניהל חקירות נגד ארגון הפשע של משפחת אבוטבול.<ref></ref><ref></ref><ref></ref><ref></ref><ref></ref> בנוסף, חקר ופיענח את פרשת הרצח של הילדה רוז פיזם.<ref></ref><ref></ref> בשנת 2009 מונה לתפקיד סגן מפקד בית הספר הארצי לשוטרים.

בשנת 2011 מונה למפקד מרחב אילת.<ref></ref> במהלך כהונתו היה מעורב בתפיסת העבריין שושן ברבי.<ref name=":0" /> כמו כן, היה מפקד המרחב בעת נפילת הרקטות הראשונות בעיר.<ref></ref> בשנת 2014 מונה לקצין אג"מ של מחוז יהודה ושומרון של המשטרה, תפקידו האחרון במשטרה.

בשנת 2018 היה אחד מן המייסדים וכן מנכ"ל משותף של חברת M.T.S.

החל משנת 2022, עובד גרטנר בייעוץ ביטחוני וניהול פרויקטים בארץ ובעולם, תחת פיקוח של משרד הביטחון.<ref></ref><ref></ref>

גרטנר שימש כמנהל הרפואה הארצי של המכביה ה-21, והיה אחראי על פריסת צוותים רפואיים במתקני הספורט ובמלונות ברחבי הארץ בתקופת התחרות. במסגרת תפקידו, הורה להציב אמבולנסים מעבר לדרישת חוק הספורט, מה שהביא להצלת חיי אדם במכביה.<ref></ref>

במהלך מלחמת חרבות ברזל, היה גרטנר ממקימיה של המפקדה הארצית של מתנדבי המשטרה למשימות המלחמה.<ref></ref>

== חיים אישיים ==
לגרטנר תואר שני בביטחון לאומי מאוניברסיטת חיפה, ותואר שני בהיסטוריה של המזרח התיכון מאוניברסיטת תל אביב. כמו כן, מרצה במכללה האקדמית קריית אונו במסלול לתואר MBA עם התמחות בבניית חוסן וניהול משברים.<ref></ref><ref></ref>

גרטנר גרוש, עם שני ילדים. מתגורר בתל אביב.

== הערות שוליים ==

קטגוריה:קציני משטרת ישראל לפי דרגה
קטגוריה:ניצבי-משנה במשטרת ישראל
קטגוריה:ישראלים שנולדו ב-1969
יצחק לופיס

רבי יצחק לופיס, היה רב בארם צובא שחי במאה ה-17. יש המייחסים אליו את תחילת שושלת משפחת לופס.

==ביוגרפיה==
בהקדמה לספרו הוא מייחס את עצמו לצאצאי המגורשים מספרד.
גם ברשימות הקנצלריה של הקונסוליה הצרפתית בחלב הוא מופיע כאחד מנכבדי הפראנקוס.

את ספרו כור מצרף האמונות ומראה האמת כתב בארם צובא בשנת ה'תנ"ה (1695). הספר היה מצוי בכתב יד במשך למעלה ממאה שנה, עד שהובא לדפוס על ידי יצחק אלטראס, בשנת ה'תר"ז (1847).
בסיס לספרו שימש ללופיס הספר "מלחמות השם" של יעקב בן ראובן. הוא מזכיר אותו בהקדמה, ומביא מילה במילה את ההקדמה של יעקב בן ראובן.

בתוך הספר, הרב לופיס מביא דברים מתוך קונטרס "בוקר אברהם", שלדבריו "איני יודע באמת מי היה הכותב". קונטרס זה (בכתב יד) נתחבר על ידי אברהם מיכאל קרדוזו מהוגי הדעות של התנועה השבתאית.
ברבות הימים דרשו לתלוש מן הספר את שלושת עמודי ה'דרוש בעניין האמונה האמיתית' שהביא מ"בוקר אברהם". לדידם הספר הנ"ל הוא חיובי וחיוני, אך ה'דרוש' הזה שבסוף הספר אינו בא אלא לטעון נגד אמונת היחוד הקדושה ולהוציא לעז על האר"י הקדוש שכביכול זו הייתה גם דעתו.
לופיס לא הואשם על ידי חכמי חלב בחיבור ה'דרוש', שאת שילובו בתוך הספר ייחסו לטעות המדפיסים. לדבריהם, לופיס "ניכר מתוך ספרו כי הוא איש אמונים, צדיק וישר הוא, מימיו נאמנים. מהאנשים אשר שלמים הם איתנו ביראת ה' תמימה, ועשר ידות לו בכל ספר וחכמה, ואמומת היחוד תמיד על פיו הייתה שומה".

==משפחתו==
*בנו (נולד לו לעת זקנותו), יעקב חיים. בשנת ה'תע"ד (1714) נפטר בשנים הראשונות לחייו.
*בנו, שמואל, שנולד מיד לאחר שנפטר הקודם.
*חתנו, אברהם נונייס די קוסטה.
*ייתכן שנכדו (של יצחק לופיס) הוא חכם יצחק בן משה לופיס, שבשנת תפ"ט (1729) הוציא לאור באמסטרדם את החיבור 'כסף צרוף' של החכם יאשיהו בן יוסף פינטו, רב העיר דמשק.

==ספריו==
*כור מצרף האמונות ומראה האמת - ספר חשוב ויסודי בנושא הוויכוחים עם הנוצרים שכן המחבר עסק הרבה בעניין והיו לפניו הרבה מהספרות הנוצרית וספרי מומרים.
הספר התחבר בשנת ה'תנ"ה (1695), ונדפס לראשונה בשנת ה'תר"ז (1847). שער י"א מוקדש לוויכוח שהיה למחבר עם יהודי מומר.
*מנורת האורות - מצוי בכתב יד בלבד. בהקדמה הוא מציין את שנת הכתיבה ה'ת"ע (1710).
*תכונת העולם ובינה לעיתים - מצוי בכתב יד בלבד, ארם צובא תס"ד (1704).
==לקריאה נוספת==
*שמואל יוסף פין, כנסת ישראל ורשה תרמ"ז, עמ' 629
*דוד ציון לניאדו, לקדושים אשר באר"ץ, ירושלים תשי"ב, עמ' סט
*משה אורפלי, כור מצרף האמונות ומראה האמת לר’ יצחק לופיס, אר"ץ ומלואה מחקרים בתולדות קהילת ארם צובה (חלב) ותרבותה, ירושלים תשס"ט, עמ’ 17-36.
*
==קישורים חיצוניים==

* 

==הערות שוליים==

קטגוריה:רבני ארם צובא
פטריק אנטוניוס

פטריק אנטוניוס (בפינית: Patrik Antonius; נולד ב-13 בדצמבר 1980) הוא שחקן פוקר פיני אשר זכה באירוע המרכזי של סבב הפוקר האירופי ובגביע סבב טריטון. נבחר להיכל התהילה של הפוקר ב-2024.

==ביוגרפיה==
אנטוניוס החל לשחק בטורנירים ב-2005 ובמהרה סיים במקומות גבוהים וזכה בפרסים גדולים, כאשר סיים במקום השלישי באירוע המרכזי של סבב הפוקר האירופי שהתקיים בברצלונה וחודש לאחר מכן זכה באותו הטורניר שהתקיים בבאדן-באדן, ובדצמבר זכה בפרס שחצה במעט מיליון דולר כשסיים במקום השני בטורניר במסגרת סבב הפוקר העולמי. הוא ממעט לשחק בטורנירים בעלי עלות כניסה אשר נמוכים מ-10,000 דולר, ומשתתף קבוע בטורנירים בעלי עלות כניסה גבוהים במיוחד.

למרות הצלחותיו בטורנירים, אנטוניוס מוכר יותר כשחקן קאש. בתחילת שנות האלפיים שיחק באופן קבוע בשולחנות בעלי עלות הכניסה הגבוהים ביותר באתר "פולטילט פוקר". במהלך השנים השתתף בשידורים של משחקי פוקר בעלי כניסה גבוהים במיוחד. בפברואר 2023 זכה בסכום של כ-2 מיליון דולר בקופה אחת, ביד המשודרת הגדולה ביותר ששודרה בטלוויזיה עד אז.

אנטוניוס היה השחקן הראשון אשר קיבל את האתגר שפרסם טום דוואן למשחק אומהה הולדם בבלינדים של 200\400 דולר למשך 50 אלף ידיים, שבסופו דוואן ישלם 1.5 מיליון דולר במידה ואנטוניוס ינצח. למרות שבתחילת האתגר אנטוניוס הוביל והיה מורווח כחצי מיליון דולר, לקראת סופו הפסיד כ-2 מיליון דולר וביקש לסיים את האתגר.

ב-2024 נבחר להיכל התהילה של הפוקר.

נכון ליוני 2024, אנטוניוס זכה בסך של כ-23 מיליון דולר מטורנירי פוקר, מתוכם כ-9 מיליון דולר בסבב טריטון.

==קישורים חיצוניים==

* 

== הערות שוליים ==

קטגוריה:שחקני פוקר
קטגוריה:זוכי גביע סבב טריטון
קטגוריה:חברי היכל התהילה של הפוקר
קטגוריה:פינים שנולדו ב-1980
צבי אומר: שיסל ואיינשטיין

"צבי אומר" הוא סרט דוקומנטרי משנת 2022 המספר על החברות של צבי שיסל עם אריק איינשטיין.

הסרט, שנערך על ידי נועה שיסל, אשתו של צבי, חושף חומרים בייתים שצולמו ונראו לראשונה בסרט זה. הסרט מראה קטעים נבחרים מסרטים ידועים: שבלול, לול, מציצים, כמו גדולים וכבלים.

בקטעי הארכיון של שיסל ואיינשטיין, מוצגים מקומות ילדות מיתולוגיים של השניים, חלקם מיועדים להריסה או נטושים, ברחבי העיר תל אביב-יפו כדוגמת קולנוע מוגרבי, אצטדיון המכביה (בסמוך לנמל תל אביב) והצריף של אביגדור (בסמוך לחוף שרתון). בנוסף, מראה הסרט את הטיולים המשותפים עם אריק איינשטיין ומוני מושונוב לגליל במהלך השנים. בסופו של הסרט מדבר שיסל על העצב בעקבות מותו של אריק.

שם הסרט מתכתב עם מילות השיר "סע לאט" בו מוזכר "צבי אומר" בכמה פעמים שורות שונות בהקשרים שונים, למשל: "צבי אומר שגשמים כאלה מזיקים לחקלאות".

קצת לפני סיום עריכת הסרט, צבי שיסל, יוצר הסרט, הלך לעולמו. הסרט הוקרן לראשונה במאי 2022.

קטגוריה:סרטים תיעודיים ישראליים
קטגוריה:צבי שיסל
קטגוריה:אריק איינשטיין
חולם בהקיץ (אלבום)

חולם בהקיץ הוא אלבום של הזמר יהודה פוליקר שיצא בספטמבר 1986.

בעקבות הצלחת אלבומו הראשון, "עיניים שלי", יצא פוליקר לסיבוב הופעות, שתועד על גבי האלבום "חולם בהקיץ". האלבום הוקלט כולו בהופעה חיה בקולנוע תל אביב, והכיל ברובו שירים מתורגמים מיוונית שלא נכללו באלבום "עיניים שלי". בהופעה זו התארחה הזמרת יהודית תמיר, ששרה לבדה את השיר "אילו הייתי איתך", שזכה להצלחה.

==רשימת רצועות==
כל העיבודים והפקה מוזיקלית מאת יהודה פוליקר ויעקב גלעד. גלעד גם כתב את הגרסה העברית למילות כל השירים.
שמות השירים היוונים מופיעים לצד המבצע המקורי המזוהה איתם.

#אחרי המלחמה (6:00) (/ק. פאריס) - Stavros Xarchakos – Stoy Thoma
#תני לי לאכול אותך (3:30) (ה. קולוקוטרוניס/ס. פאנדלידי/סטליוס קריסיניס) - סטליוס קזנג'ידיס - Po Po Kati Matia
#פיגה (3:40) (פאנוס גאבאלס/ב קארטזיס) - Fige ki ASE me
#יאסו פנאיס (3:30) (ג’ניס פאפיאני/ד מוסקונס)
# יהודית תמיר - אילו הייתי איתך (4:35) (סטליוס חריסיניס, סטברוס פנטלידיס והריסטוס קולקוטרוניס) - חאריס אלקסיו – Pos Na Se Lismoniso
#שיר ערש ישן (3:35) (פיפיטסה פאפאיקונומו/ספירוס פריסטריס ) - MINORE TIS AVGIS
#בגלמס (3:35) (אפוסטוליס קאלדרס/ל. פאפאדופולוס) - Apostolis Kaldaras – Ach O Baglamas
#:השיר הופיע גם בתרגום שונה מאת עוזי חיטמן כשיר הנושא באלבום "כך עוברים חיי" של זוהר ארגוב.
#ירקדו הבחורים (4:10) (עממי יווני)
#:קטע אינסטרומנטלי בנגינת בוזוקי.
#כפיים (7:00) (יורגוס מיצקיס ) - Giorgos Mitzakis – Palamakia
#רבטיקה (מחרוזת יוונית עם יורגוס דאלארס) (4:20) (ת. דרכניוטיוס/ק. מאנסיס/ציצאניס)
#:כוללת את השירים: "ALA MOU LEN TA MATIA SOU (דאלארס)
#:XIMERONI KAI VRADIAZI
#:BOUFETZIS
#:STA CHRONIA TIS IPOMONIS (פוליקר)
#:שותה הכפר (2:40) (י. באטיס/ס. בלו)
#חולם בהקיץ (4:10) (א. קאלדרס) - I Fantasia
#משב רוח (4:40) (סטטאטוס) - Wind

==קרדיטים==

*יהודה פוליקר - שירה, הפקה מוזיקלית, בוזוקי
*יעקב גלעד - מילים בעברית, הפקה, הפקה מוזיקלית
*ז'אן פול זימבריס - תופים וכלי הקשה
*חיים רומנו - בוזוקי
*שפי ישי - אקורדיון
*בני קונייבסקי - כלי הקשה
*אורי מיילס - קלידים
*אוהד אינגר - בס ושריקות
*יהודית תמיר - שירה, קולות, טמבורין ושוקליו (כלי הקשה ברזילאי)
*ארז נץ - גיטרות וקולות
*גיא יפה - קולות
*מיכל היימן ברק - צילום
*יעקב מורנו - סאונד באולפני רולי
*עיצוב גרפי - סטודיו שפירא-וקסמן
*הפקת המופע - משה יוסף
==קישורים חיצוניים==

* [https://poliker.co.il/חולם-בהקיץ/ "חולם בהקיץ"] באתר של יהודה פוליקר
* [https://nocs.acum.org.il/acumsitesearchdb/album?albumid=000638 האלבום] במאגר אקו"ם
*[https://stereo-ve-mono.com/208 יהודה פוליקר – חולם בהקיץ (1986)] באתר סטריאו ומונו
*

==הערות שוליים==

קטגוריה:אלבומי 1986
קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומי חברת CBS ישראל
ווקונטי

כתובת לטינית שנמצאה ב-Vaison-la-Romaine ונשמרת ב[[מוזיאון קאלווה (Calvet Museum) באביניון.]]
הווקונטי (בלטינית: Vocontii; בגאלית עתיקה: Uocontioi; ביוונית: Οὐοκόντιοι, Οὐοκοντίων) היו שבט או עם גאלי (ואולי קלטו-ליגורי), מהאזור המורדות המערביים של הרי האלפים עוד מתקופת הברזל ולאחיריה תקופת האימפריה הרומית ולימים הפכו לפרובינקיה הרומית של פרובינקיה גאליה נארבוננסיס, שהייתה ממוקמת במיוחד בין הרון והמסלולים התחתונים של נהרות איזר ודירנס.
== היסטוריה ==
הם הוכפפו תחת שליטת רומא בשנים 124 - 125 לפנה"ס על ידי הקונסולים מרקוס פולביוס פלאקוס (125 לפנה"ס) וגאיוס סקסטיוס קלווינוס (Gaius Sextius Calvinus) (124 לפנה"ס). הם מוזכרים על ידי גאיוס יוליוס קיסר בספר הראשון של מלחמת גאליה.<ref>Cesare, Bell. Gall. I 10,5</ref> סטראבון מממקם אותם בעמקים העמוקים של הרי האלפים, באומרו שבניגוד לליגורים או האלובורגים השכנים, היה להם ממשל אוטונומי שלא היה כפוף למושל רומי.<ref></ref>
== קישורים חיצוניים ==

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
בית הכנסת מרדכי נאווי

בית הכנסת מרדכי נאווי (בארמנית: Մորդեխայ Նավի սինագոգ), המכונה גם ב"המרכז היהודי מרדכי נאווי" הוא בית כנסת בירוואן, בירת ארמניה. הוא נפתח בחודש יוני 2011.

== רקע ==
בית הכנסת מרדכי נאווי הוא בית הכנסת היחיד בארמניה. בראשו עומד הרב גרשון ברושטיין.<ref>[http://www.a1plus.am/7020.html Jewish community leader in Yerevan]</ref>

ליהודי ארמניה היסטוריה עתיקה בת כ־2,000 שנה, כאשר לאחר חורבן בית המקדש הראשון התיישבו בה קבוצות יהודים.

כיום מונה אוכלוסיית היהודים במדינה מאות בודדות בלבד. לדברי ראש הקהילה היהודית, רימה ורז'פטיאן-פלר , יהודי המדינה כמעט ולא חוו בעיות במדינה.

== היסטוריה ==
בית הכנסת נפתח ביוני 2011 בסיוע כספי של איש העסקים דייוויד גלסטיאן. מאז חווה מספר אירועי ונדליזם.

ב־15 בנובמבר 2023 הוצת בית הכנסת. לא היו נפגעים באירוע אך נגרם נזק למקום. יואל ליאון, שגריר ישראל בארמניה ובמולדובה, גינה את המקרה. יום למחרת נפתחה חקירה על ידי השלטונות הארמניים.<ref name="TOI"></ref>

== ראו גם ==
* יהדות ארמניה

==קישורים חיצוניים==

== הערות שוליים ==

קטגוריה:אסיה: בתי כנסת
קטגוריה:יהדות ארמניה
קטגוריה:ירוואן: מבנים
פאבלו השועל האדום

פאבלו השועל האדום (באנגלית: Pablo the Little Red Fox) היא סדרת טלוויזיה מונפשת צרפתית-בריטית. בבריטניה הסדרה שודרה ב CBeebies בשנת 1999, ובישראל בשנת 2000 בערוץ הילדים ברצועת עץ הפיטפוזים, הסדרה בת עונה 1 ו-52 פרקים באורך 5 דקות.

שיר הפתיחה בדיבוב העברי בוצע על ידי אבישג אדיר, מאיה בר שלום ועדי זינו.

== עלילה ==
פאבלו הוא שועל אדום הגר מתחת לעץ יחד עם הוריו ואחיו, בכל פרק הוא ואחיו יצאו להרתפקה מרגשת בעיר.

== דמויות ==
* פאבלו (Pablo the Little Red Fox Cub): שועל אדום, הדמות המרכזית בתוכנית.
* פופי (Poppy the Little Dark Red Fox Cub): שועלה כתומה, אחותו של פאבלו.
* פאמפקין (Pumpkin the Little Orange Fox Cub): שועל כתום, שמו הגיע מצבעיו שהוא צבע של דלעת, אחיו של פאבלו.
* שועל אדום: שועל אדום, אבא של פאבלו, פופי ופאמפקין.
* שועלה אדומה: שועלה אדומה, אימם של פאבלו, פופי ופאמפקין.
* רוז (Finbar the Cat): חתול שחור, חברם של פאבלו, פופי ופאמפקין.

== דיבוב ==
הדיבוב העברי הופק על ידי ענבר שטגר עזרא בוים על ידי אפי בן ישראל.
{| class="wikitable"
!שם הדמות
!מדבב\ת בשפת המקור
!מדבב\ת בעברית
|-
|פאבלו
|דייוויד הולט
|אבישג אדיר
|-
|פופי
|לואיז גולדשטיין
|עדי זינו
|-
|פאמפקין
|אדריאן פוסטה
|מאיה בר שלום
|-
|רוז
|בוב סאקר
|ענת שאבי
|-
|שועל אדום
|בוב סאקר
|גיורא קנת
|}
בנוסף גם דיבבו עמי ויינברג, נוף נתנזון ואפי בן ישראל.

==קישורים חיצוניים==

* 

קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:ערוץ הילדים: תוכניות רכש
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות הנפשה צרפתיות
קטגוריה:סדרות CBeebies